"Ахҭыс ҽынла асааҭ 14:00 рзеиԥш иҟалеит. Амшын аҟәараҟны агәаҭаратә ныҟәара мҩаԥаагон, избанзар ацәқәырԥақәа дуун уи аҽны. Уа Пицунда иахьаҵанакуаз ауаҩы даҳцәыԥсхьан амшын аҟны. Амилициа аганахьала иаҳтәу аинспектор ҭелла дысзасны исеиҳәеит ауаа аҟәараҟынтәи километрак аҟынӡа амшын ишагаз. Сҩызцәа Ҳаџьараҭ Хышбеи Рустам Агрбеи сыцны ҳнеит, схала урҭ реиқәырхара сылшомызт. Зегь раасҭа иуадаҩыз - ацәқәырԥа ахьдууз аҟынтә амшын ахь аскутер, ашхәа аӡәгьы инеимгаӡеит. Ҳаҩны аҟәара ҳанықәла аԥсыӡкцәа рышхәа хәыҷы ҳбеит, иҳаҳаны ҳаннеи, жәабаҟа минуҭ ҵит, ауаа наҟ Мысра аганахьала амшын иагон. Дара акатамаран иақәтәаны ицеит аҟәараҟны аӡәгьы иамҳәаӡакәа, ҳаннеи, уи ӡыла иҭәхьан азганк ӡааҟәрылон, аԥша ӷәӷәа иаманы ицон. Ҳрыцхрааны изықәтәаз ҳагәҭасны иаанаҳкылеит, ашхәахь иҭартәаны, хәыҷы-хәыҷла аҟәараҟынӡа ҳнеит", - иҳәеит Габниа.
Иара иазгәеиҭеит ауаҩра злоу дарбанзаалакгьы аӡәы иԥсы еиқәирхартә дыҟазар, уи шыҟаиҵо, аха убри аан иҳәеит амшын аҟны ауаҩы иԥсҭазаара аиқәырхара аԥҟарақәа шамоу. Уи ззымдыруа, излымшо ихатә ԥсҭазаара ашәарҭара иҭаиргылоит.
Иара убас шәаԥхьар ҟалоит:
-
Пицунда амшын аҟәараҿы ахаҵа иԥсыбаҩ рбеит
-
Аԥсны АҶА аусзуҩ Никита Габниа иӡааҟәрылоз урыстәылатәи атурист деиқәирхеит